	

MARIJAMPOLĖS SAVIVALDYBĖS NEVYRIAUSYBINIŲ ORGANIZACIJŲ TARYBOS 2024 METŲ VEIKLOS ATASKAITA

2025 m. sausio 30 d. 
Marijampolė

Marijampolės savivaldybės (toliau – Savivaldybės) nevyriausybinių organizacijų (toliau – NVO) taryba visuomeniniais pagrindais veikianti kolegiali patariamoji institucija, užtikrinanti NVO dalyvavimą nustatant, formuojant ir įgyvendinant NVO plėtros politiką. NVO tarybos tikslas - skatinti Savivaldybės NVO veiklą ir plėtrą, stiprinti bendradarbiavimą tarp Savivaldybės institucijų, įstaigų ir Savivaldybės NVO.
Marijampolės savivaldybės NVO tarybos, sudarytos 2022 m. rugsėjo 26 d. sprendimu Nr. 1-269 „Dėl Marijampolės savivaldybės nevyriausybinių organizacijų tarybos sudėties sudarymo“, dvejų metų kadencija baigėsi 2024 m. rugsėjo mėn. Marijampolės savivaldybės NVO tarybą sudarė 12 narių: Tadas Bartaševičius, VšĮ Tolerancijos fabrikas vadovas; Agnė Gedžienė, Marijampolės savivaldybės administracijos Investicijų ir verslo skatinimo skyriaus vyriausioji specialistė (NVO tarybos pirmininko pavaduotoja); Daiva Juodžiukynienė, Mediacijos ir socialinių paslaugų centro „Po vienu skėčiu“ vadovė; Alvydas Kirkliauskas, Marijampolės savivaldybės tarybos narys; Daiva Kresninkevičienė, Socialinių paslaugų vystymo ir bendradarbiavimo centro direktorė; Rasa Matusienė, Marijampolės savivaldybės administracijos Socialinių paslaugų skyriaus vyriausioji specialistė; Tadas Prajara, Regionų plėtros ir visuomenės gerovės instituto direktorius (NVO tarybos pirmininkas); Edmundas Razvickas, Marijampolės savivaldybės tarybos narys; Jurgita Rimdžiuvienė, VšĮ Giedruma LT direktorė; Loreta Rutkauskienė, Marijampolės savivaldybės administracijos Savivaldybės jaunimo reikalų koordinatorė (vyriausioji specialistė); Ona Sakalauskienė, Marijampolės trečiojo amžiaus universiteto direktorė; Valdas Pileckas, Marijampolės savivaldybės tarybos narys.
2024 m. vasario 2 d. įvykusio NVO tarybos posėdžio metu:
· patvirtinta Marijampolės savivaldybės nevyriausybinių organizacijų tarybos 2023 m. veiklos ataskaita;
· į Marijampolės savivaldybės smurto artimoje aplinkoje prevencijos komisiją deleguotas vienas atstovas iš NVO, vienijančios/atstovaujančios asmenis su negalia – Marijampolės savivaldybės I grupės neįgaliųjų draugijos pirmininkė Irma Kavaliauskienė.
2024 m. birželio 10 d. NVO tarybos nariai dalyvavo Marijampolės regiono NVO tarybų forume. Renginio metu buvo aptarta:
· Savivaldybių NVO tarybų veikla;
· Kokią vertę kuria NVO ir kodėl savivaldybės turi įtraukti NVO į viešųjų paslaugų teikimą;
· Savivaldybių NVO tarybų vaidmuo didinant visuomenės atsparumą hibridinėms grėsmėms bei pasirengimas dienai X.
Marijampolės savivaldybės tarybos 2024 m. rugsėjo 30 d. sprendimu Nr. 1-338 „Dėl Marijampolės savivaldybės nevyriausybinių organizacijų tarybos sudėties sudarymo“ dvejų metų kadencijos laikotarpiui sudaryta Marijampolės savivaldybės NVO taryba. NVO tarybą sudaro 12 narių: Renata Ašipauskienė, VšĮ Socialinės integracijos centro „Mes kartu“ direktorė; Žaneta Stankevičienė, Marijampolės apskrities moters veiklos centro pirmininkė; Rasa Duoblienė, Labdaros ir paramos fondo „Maisto bankas“ Marijampolės skyriaus koordinatorė;  Agnė Gedžienė, Marijampolės savivaldybės administracijos Investicijų ir verslo skatinimo skyriaus vyriausioji specialistė; Daiva Juodžiukynienė, Mediacijos ir socialinių paslaugų centro „Po vienu skėčiu“ vadovė; Irma Kavaliauskienė, Marijampolės I grupės negaliųjų draugijos pirmininkė; Alvydas Kirkliauskas, Marijampolės savivaldybės tarybos narys; Valdas Pileckas, Marijampolės savivaldybės tarybos narys; Aistė Rutkauskienė, Viešosios įstaigos Visuomenės ir verslo plėtros instituto projektų vadovė; Loreta Rutkauskienė, Marijampolės savivaldybės administracijos Savivaldybės jaunimo reikalų koordinatorė (vyriausioji specialistė); Lina Sarpalienė, Marijampolės savivaldybės tarybos narė; Jolita Žukelienė, Marijampolės savivaldybės administracijos Socialinių paslaugų skyriaus vedėja.
2024 m. spalio 17 d. pirmojo NVO tarybos posėdžio metu:
· išrinkta Marijampolės savivaldybės NVO tarybos 2024 m. spalio 17 d. posėdžio pirmininkė – J. Žukelienė, Marijampolės savivaldybės administracijos Socialinių paslaugų skyriaus vedėja;
· išrinkta Marijampolės savivaldybės NVO tarybos 2024 m. spalio 17 d. posėdžio sekretorė – A. Gedžienė, Marijampolės savivaldybės administracijos Investicijų ir verslo skatinimo skyriaus vyriausioji specialistė;
· iš NVO tarybos narių sudaryta Marijampolės savivaldybės NVO tarybos pirmininko ir pirmininko pavaduotojo rinkimų balsų skaičiavimo komisija: Aistė Rutkauskienė, Irma Kavaliauskienė ir Rasa Duoblienė;
· iš NVO atstovų slaptu balsavimu išrinkta NVO tarybos pirmininkė - Daiva Juodžiukynienė, Mediacijos ir socialinių paslaugų centro „Po vienu skėčiu“ vadovė;
· slaptu balsavimu išrinkta NVO tarybos pirmininkės pavaduotoja – Lina Sarpalienė, Marijampolės savivaldybės tarybos narė. ;
· išrinkta Marijampolės savivaldybės NVO tarybos sekretorė – A. Gedžienė, Marijampolės savivaldybės administracijos Investicijų ir verslo skatinimo skyriaus vyriausioji specialistė.
2024 m. gruodžio 4 d. NVO tarybos nariai dalyvavo VšĮ „Rainos svajonės“ organizuotame susitikime su Marijampolės savivaldybėje veikiančiomis NVO. Susitikimo tikslas - plėtoti bendrystę tarp NVO, kartu ieškoti atsakymų į iškylančius iššūkius, pasidalinti patirtimi.
2024 m. gruodžio 4 d. NVO tarybos pirmininkė Daiva Juodžiukynienė ir NVO tarybos narė Jolita Žukelienė dalyvavo Nevyriausybinių organizacijų informacijos ir paramos centro organizuotame kasmetiniame nacionaliniame NVO forume, kuriame aptartas NVO vaidmuo Lietuvoje, jų partnerystės su valdžios institucijomis ir veiklos perspektyvos. Renginyje dalyvavo NVO sektoriaus atstovai, valstybės institucijų darbuotojai ir politikai.
Pagrindinės temos, nagrinėtos NVO forumo metu:
1. Valstybės ir NVO partnerystės stiprinimas, akcentuojant efektyvesnę bendradarbiavimo praktiką sprendžiant socialinius, ekonominius ir aplinkosauginius iššūkius.
2. NVO sektoriaus finansavimo problemos, įskaitant ES fondų panaudojimą ir nacionalinę paramą. Aptarta, kaip mažinti biurokratiją skiriant lėšas ir užtikrinti jų tikslingą naudojimą.
3. Pilietinės visuomenės vaidmens svarba, skatinant demokratiją ir bendruomenių dalyvavimą viešosios politikos formavime.
Forumo metu taip pat buvo pristatyti konkretūs NVO pasiekimai ir iniciatyvos, kurios prisideda prie socialinės gerovės kūrimo ir žmogaus teisių užtikrinimo. Šis renginys pabrėžė NVO sektoriaus reikšmę ne tik kaip pagalbininkų, bet ir kaip lygiaverčių partnerių valdžios institucijoms.
 


Tarybos pirmininkė	Daiva Juodžiukynienė




































